
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par dzīvokļa īpašuma Albatrosu ielā 26–29, Rīgā, valstij piederošās 1/2 domājamās daļas pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 4.panta ceturtās daļas 7.punkts, 5.panta pirmā daļa, 9.panta pirmā daļa, 14.panta nosacījumi.
Ņemot vērā Ministru kabineta rīkojuma projektā minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts ierosināt tā atsavināšanu.
1.2. Mērķis
Mērķa apraksts
Ministru kabineta rīkojuma projekts “Par dzīvokļa īpašuma Albatrosu ielā 26-29, Rīgā, valstij piederošās ½ domājamās daļas pārdošanu” (turpmāk – rīkojuma projekts) izstrādāts ar mērķi, lai atļautu VNĪ pārdot izsolē valstij piederošo ½ domājamo daļu no dzīvokļa īpašuma (kadastra Nr. 0100 904 0504) – dzīvokļa Nr.29 un kopīpašuma 22/1000 domājamām daļām no dzīvojamās ēkas – Albatrosu ielā 26, Rīgā, kas ierakstīta zemesgrāmatā uz valsts vārda Finanšu ministrijas personā un kas nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts ieņēmumu dienests ar 17.06.2025. Valstij piekritīgās mantas pieņemšanas un nodošanas aktu Nr. 4608R/25, ievērojot Ministru kabineta 2024. gada 17. decembra noteikumu Nr. 901 „Noteikumi par kompetentajām institūcijām un rīcību ar valstij piekritīgo mantu” 10.5. apakšpunktu un Rīgas apgabaltiesas zvērinātas notāres Ilzes Metuzāles 2025. gada 18. marta aktu par nekustamā īpašuma atmešanu Nr. 1790, saskaņā ar kuru nolemts atmest par labu valstij privātpersonai piederošo ½ domājamo daļu no dzīvokļa īpašuma (nekustamā īpašuma kadastra Nr. 0100 904 0504) – dzīvokļa Nr.29 (telpu grupas kadastra apzīmējums 0100 120 2174 002 029) un kopīpašuma 22/1000 domājamām daļām no dzīvojamās ēkas (būves kadastra apzīmējums 0100 120 2174 002) – Albatrosu ielā 26, Rīgā, nodeva minēto dzīvokļa īpašuma ½ domājamo daļu Finanšu ministrijas valdījumā un VNĪ pārvaldīšanā.
Latvijas valstij Finanšu ministrijas personā nostiprinātas īpašuma tiesības uz dzīvokļa īpašuma Albatrosu ielā 26 - 29, Rīgā (turpmāk – Dzīvokļa īpašums) ½ domājamo daļu Rīgas pilsētas zemesgrāmatas nodalījumā Nr. 14793 - 29, lēmuma datums 24.07.2025. Uz atlikušo Dzīvokļa īpašuma ½ domājamo daļu īpašuma tiesības nostiprinātas privātpersonai, lēmuma datums 12.05.2023.
Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem Dzīvokļa īpašuma sastāvā ietilpst:
1) dzīvoklis Nr.29 (telpu grupas kadastra apzīmējums 0100 120 2174 002 029) ar kopējo platību ir 67,6 m² (zemesgrāmatā norādīta 64,4 m2). Telpu grupas lietošanas veids (1122) “Triju vai vairāku dzīvokļu mājas dzīvojamo telpu grupa”;
2) kopīpašuma 22/1000 domājamās daļas no dzīvojamās ēkas (būves kadastra apzīmējums 0100 120 2174 002) Albatrosu ielā 26, Rīgā.
Saskaņā ar NĪVKIS datiem Dzīvokļa īpašumam uz 01.01.2025. noteiktas šādas kadastrālās vērtības:
1) fiskālā kadastrālā vērtība 16 984 euro, tai skaitā 1/2 domājamās daļas fiskālā kadastrālā vērtība 8492 euro;
2) universālā kadastrālā vērtība 34 289 euro, tai skaitā 1/2 domājamās daļas universālā kadastrālā vērtība 17 144,5 euro.
Saskaņā ar zemesgrāmatas datiem privātpersonai piederošajai Dzīvokļa īpašuma ½ domājamai daļai reģistrēti šādi apgrūtinājumi:
1) Nostiprināta hipotēka uz privātpersonai piederošo Dzīvokļa īpašuma ½ domājamo daļu. Kreditors: SIA "GelvoraSergel", reģistrācijas numurs 40103837691. Ķīlas devējs: privātpersona, pamats: Rīgas pilsētas tiesas 2023.gada 31.augusta lēmums lietā Nr.3-12/1161/1.
2) Atzīme - ķīlas tiesība prasības nodrošināšanai uz privātpersonai piederošo Dzīvokļa īpašuma ½ domājamo daļu. Prasītājs: Dzīvokļu īpašnieku biedrība "Albatrosu nams 26", reģistrācijas numurs 40008211324, pamats: Rīgas pilsētas tiesas 2025.gada 22.maija lēmums lietāNr.C771346125.
Dzīvojamā ēka Albatrosu ielā 26, Rīgā (būves kadastra apzīmējums 0100 120 2174 002) atrodas uz zemes vienībām (zemes vienību kadastra apzīmējumi 0100 120 1428 un 0100 120 1701) Rīgā.
Īpašuma tiesības Rīgas pilsētas zemesgrāmatas nodalījumā Nr.100000156270 uz zemes vienību (zemes vienības kadastra apzīmējumus 0100 120 1428) nostiprinātas trīs privātpersonām, katrai 1/3 domājamās daļas apmērā.
Īpašuma tiesības Rīgas pilsētas zemesgrāmatas nodalījumā 100000144317 uz zemes vienību (zemes vienības kadastra apzīmējums 0100 120 1701) nostiprinātas sabiedrībai ar ierobežotu atbildību “Mieram”.
Ņemot vērā, ka atsavināmā valstij piederošā ½ domājamā daļa no Dzīvokļa īpašuma nav perspektīva VNĪ saimnieciskās darbības veikšanai, kā arī VNĪ rīcībā nav informācijas par minētās Dzīvokļa īpašuma domājamās daļas nepieciešamību valsts pārvaldes funkciju nodrošināšanai saskaņā ar Valsts pārvaldes iekārtas likumu, optimālākais risinājums ir tās virzīšana atsavināšanai.
Saskaņā ar Atsavināšanas likuma 4.panta ceturtās daļas 7.punktu atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu.
Ņemot vērā minēto, Dzīvokļa īpašuma kopīpašniekam ir pirmpirkuma tiesības uz rīkojuma projektā minēto valstij piederošo 1/2 domājamo daļu no Dzīvokļa īpašuma.
Atbilstoši Atsavināšanas likuma 14.panta otrajai daļai šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Ņemot vērā minēto, pirmpirkuma tiesīgajai personai tiks nosūtīts paziņojums par publisku izsoli, vienlaicīgi uzaicinot attiecīgo personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu.
Savukārt Atsavināšanas likuma 14.panta ceturtā daļa paredz, ja izsludinātajā termiņā (11.pants) šā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā.
Lai nākamajam Dzīvokļa īpašuma valstij piederošās ½ domājamās ieguvējam nodrošinātu pilnīgu informāciju par atsavināmo objektu, izsoles noteikumos tiks norādīta informācija par privātpersonai piederošajai ½ domājamai daļai no Dzīvokļa īpašuma zemesgrāmatā reģistrētajiem apgrūtinājumiem, kā arī informācija par Dzīvokļa īpašuma atrašanos uz privātpersonām piederošām zemes vienībām un ieguvēja pienākumu uz likuma pamata maksāt lietošanas maksu zemes īpašniekiem par zemes lietošanas tiesībām, kā arī segt maksāšanas paziņojuma izmaksas, ievērojot likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.pantā noteikto.  
Gadījumā, ja attiecībā uz privātpersonai piederošo Dzīvokļa īpašuma ½ domājamo daļu tiks realizēti zemesgrāmatā nostiprinātie apgrūtinājumi un vērsta piedziņa, lai segtu kreditoru prasījumus, valstij piederošās ½ domājamās daļas ieguvējam būs iespēja iegādāties atlikušo Dzīvokļa īpašuma domājamo daļu.
Problēmas un risinājumi
Problēmas apraksts
Skatīt sadaļā "Pašreizējā situācija"
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā Dzīvokļa īpašuma valstij piederošās ½ domājamās daļas tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt minētā īpašuma atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.
Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.
Sagatavotais rīkojuma projekts paredz atļaut VNĪ pārdot izsolē valstij piederošo ½ domājamo daļu no Dzīvokļa īpašuma, ievērojot pirmpirkuma tiesīgās personas tiesības.
Rīkojuma projekts paredz ½ domājamās daļas no Dzīvokļa īpašuma valdītājam  – Finanšu ministrijai uzdevumu nodot pircējam minēto īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.
VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Persona, kurai ir pirmpirkuma tiesības uz Dzīvokļa īpašuma valstij piederošo ½ domājamo daļu – Dzīvokļa īpašuma kopīpašnieks. Gadījumā, ja kopīpašnieks neizlieto savas pirmpirkuma tiesības – jebkurš tiesību subjekts, tostarp fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties Dzīvokļa īpašuma valstij piederošo ½ domājamo daļu.
Juridiskās personas
Jā
Ietekmes apraksts
Gadījumā, ja kopīpašnieks neizlieto savas pirmpirkuma tiesības – jebkurš tiesību subjekts, tostarp juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties Dzīvokļa īpašuma valstij piederošo ½ domājamo daļu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Publiskas personas mantas atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Finanšu ministrija, VNĪ.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

